Pe Dealul Mamut, la doar cativa kilometri de centrul orasului Alba Iulia, s-a deschis una dintre cele mai frumoase piste de biciclete din Romania. Aceasta masoara peste 5 kilometri si a fost amenajata printr-o padure de pe dealul din zona de nord-vest a orasului.

Pista leaga, prin padure, doua dintre cartierele orasului si anume Micesi si Paclisa. Pista are latimea de 3 m si este insotita si de o alee pentru pietoni lata de 2 m.

Asadar, cei care doresc sa se bucure de o plimbare prin padure, la pas, o pot face. De asemenea, privelistea este minunata, tocmai de aceea merita o vizita in toamna aceasta.

Te poti deplasa cu masina pana la pista, deorece exista si o banda pentru autoturisme insa are doar 1 km lungime, de la intrare si pana la parcarea zonei de agrement.

Pista are o dificultate de nivel mediu, cu un traseu de urcare de aproximativ 2 kilometri si unul de coborare de 3,5 kilometri si a costat aproximativ 11 milioane de lei, din care 5 milioane de lei provin din finantari europene.

Numele de Transalpina de Mamut a fost dat de biciclistii din zona datorita tronsoanelor de urcare si coborare si datorita senzatiilor tari. Pista este semnalizata corespunzator si beneficiaza si de banci de relxare si cosuri de gunoi iar pe timpul noptii beneficiaza de un sistem de iluminat. Biciclistii pot folosi si traseele de bicicleta de pe Transalpina.

Pista de Mamut se adauga celei amenajate in santurile Cetatii Alba Iulia, astfel orasul devine unul dintre cele mai prietenoase pentru biciclistii din Romania.

Noi abia asteptam sa ajungem pe aceasta pista!

Iata cateva fotogafii preluate de pe adevarul.ro: